
ΤΕΥΧΟΣ ΔΕΥΤΕΡΟ 


Αρ 


. Φύλλου 2012 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Διάρθρωση της Ειδικής Υπηρεσίας Προγραμμα¬ 
τισμού, Συντονισμού και Παρακολούθησης της 
υλοποίησης των Χρηματοδοτικών Μηχανισμών 
του Ευρωπαϊκού Οικονομικού Χώρου (ΕΥ - ΧΜ 
ΕΟΧ), του άρθρου 53Α του ν. 4314/2014 

2 Παροχή της εγγύησης του Ελληνικού Δημοσίου 
προς την Ευρωπαϊκή Τράπεζα Επενδύσεων (ΕΤΕπ) 
για δανεισμό της εταιρείας «ΑΤΤΙΚΟ ΜΕΤΡΟ Α.Ε.» 
ποσού 50.000.000 €. 

3 Τροποποίηση της υπ'αρίθμ. 2961/14-9-2016 (ΦΕΚ 
3095/τ.Β/28-9-2016) απόφασης του Περιφερειάρ¬ 
χη Ηπείρου «Συγκρότηση της Επιτροπής Παρα¬ 
κολούθησης του Επιχειρησιακού Προγράμματος 
Ήπειρος 2014-2020. 


ΑΠΟΦΑΣΕΙΣ 

Αριθμ. 58969 ΕΥΧΜΕΟ Χ738 (1) 

Διάρθρωση της Ειδικής Υπηρεσίας Προγραμμα¬ 
τισμού, Συντονισμού και Παρακολούθησης της 
υλοποίησης των Χρηματοδοτικών Μηχανισμών 
του Ευρωπαϊκού Οικονομικού Χώρου (ΕΥ - ΧΜ 
ΕΟΧ), του άρθρου 53Α του ν. 4314/2014 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΑΣ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Οργανα» που κυρώθηκε με 
το άρθρο πρώτο του π.δ. 63/2005 (ΦΕΚ 98/τ.Α'). 

2. Το π.δ. 116/2014 (Α' 185) «Οργανισμός του Υπουρ¬ 
γείου Ανάπτυξης και Ανταγωνιστικότητας». 

3. Το π.δ. 123/2016 (Α' 208) Ανασύσταση και μετονο- 
μασία του Υπουργείου Διοικητικής Μεταρρύθμισης και 
Ηλεκτρονικής Διακυβέρνησης, ανασύσταση του Υπουρ¬ 
γείου Τουρισμού, σύσταση Υπουργείου Μεταναστευ- 
τικής Πολιτικής και Υπουργείου Ψηφιακής Πολιτικής, 
Τηλεπικοινωνιών και Ενημέρωσης, μετονομασία Υπουρ¬ 
γείων Εσωτερικών και Διοικητικής Ανασυγκρότησης, 


Οικονομίας, Ανάπτυξης και Τουρισμού και Υποδομών, 
Μεταφορών και Δικτύων. 

4. Το π.δ. 125/2016 (Α' 210) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

5. Την υπ' αριθμ. 4197/16.11.2016 (Β' 3722)απόφαση 
του Πρωθυπουργού «Ανάθεση αρμοδιοτήτων στον Ανα¬ 
πληρωτή Υπουργό Οικονομίας και Ανάπτυξης, Αλέξαν¬ 
δρο Χαρίτση». 

6. Τον ν. 3614/2007 (Α' 267) «Διαχείριση, Ελεγχος και 
Εφαρμογή Αναπτυξιακών Παρεμβάσεων για την προ¬ 
γραμματική περίοδο 2007-2013», όπως έχει τροποποι¬ 
ηθεί και ισχύει. 

7. Τον ν. 4314/2014 (Α' 265) «Α) Για τη διαχείριση, τον 
έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014-2020, Β) Ενσω¬ 
μάτωση της Οδηγίας 2012/17 του Ευρωπαϊκού Κοινο¬ 
βουλίου και του Συμβουλίου της 13ης Ιουνίου 2012 (ΕΕ 
1156/16.6.2012) στο ελληνικό δίκαιο, τροποποίηση του 
ν. 3419/2005 (Α' 297) και άλλες διατάξεις», όπως ισχύει. 

8. Το άρθρο 53 Ατού ν. 4314/2014 (Α' 265) όπως προ¬ 
στέθηκε με το άρθρο 59 του ν. 4465/2017 (Α' 47), με το 
οποίο συστήθηκε η «Ειδική Υπηρεσία Προγραμματισμού, 
Συντονισμού και Παρακολούθησης της υλοποίησης των 
Χρηματοδοτικών Μηχανισμών του Ευρωπαϊκού Οικονο¬ 
μικού Χώρου (ΕΥ - ΧΜ ΕΟΧ)» και καταργήθηκε αντίστοιχα 
το ΑυτοτελέςΤμήμα Προγραμματισμού, Συντονισμού και 
Παρακολούθησης της υλοποίησης των Χρηματοδοτικών 
Μηχανισμών του Ευρωπαϊκού Οικονομικού Χώρου του 
Υπουργείου Οικονομίας και Ανάπτυξης. 

9. Τον από 18.01.2011 «Κανονισμό για την υλοποίη¬ 
ση του Χρηματοδοτικού Μηχανισμού ΕΟΧ 2009-2014» 
(ΒθουΙθΐίοη οπ ΐήθ ίιτηρίθηπθηΐθΐίοη οί ΐήθ ΕυΐΌρθθη 
Εεοηοιηίο Αγθβ- ΕΕΑ- ΡίηΒπείθΙ ΜθεΡοηίίΐη 2009-2014) 
και Παραρτήματα αυτού, όπως υιοθετήθηκαν από την 
Επιτροπή ΧΜ-ΕΟΧ βάση του Πρωτοκόλλου 38ό και ισχύ¬ 
ουν και του σχετικού Μνημονίου Κατανόησης 2009-2014. 

10. Τον από 26.09.2016 «Κανονισμό για την υλοποίη¬ 
ση του Χρηματοδοτικού Μηχανισμού ΕΟΧ 2014-2021» 
(ΒθςυΙθΐίοη οπ ΐήθ ίιτιρΙθηηθηΐ3ΐίοη οί ΐήθ ΕυΐΌρθ3η 
Εεοηοιηίο Αγθβ - ΕΕΑ- ΡίπΒηαθΙ ΜθοΡΐ3ηί5ΐη 2014-2021) 
και Παραρτήματα αυτού, όπως υιοθετήθηκαν από την 
Επιτροπή ΧΜ -ΕΟΧ βάσει του Πρωτοκόλλου 38σ και 
ισχύουν. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2012/13.06.2017 


11.Την από 19/5/2017 εισήγηση - ενημερωτικό ση¬ 
μείωμα του Γενικού Γραμματέα Δημοσίων Επενδύσεων 
και ΕΣΠΑ για την έγκριση και υπογραφή της παρούσας 
από τον Υπουργό Οικονομίας και Ανάπτυξης, αποφα¬ 
σίζουμε: 

Η Ειδική Υπηρεσία Προγραμματισμού, Συντονισμού 
και Παρακολούθησηςτης υλοποίησης των Χρηματοδοτι¬ 
κών Μηχανισμών του Ευρωπαϊκού Οικονομικού Χώρου 
(ΕΥ - ΧΜ ΕΟΧ), η οποία έχει συσταθεί με το άρθρο 53 Α 
του ν. 4314/2014 (Α' 265) που προστέθηκε με το άρθρο 
59 του ν. 4465/2017 και υπάγεται, κατά τις διατάξεις του 
ίδιου άρθρου, ως υπηρεσιακή μονάδα επιπέδου Διεύ¬ 
θυνσης στη Γενική Γραμματεία Δημοσίων Επενδύσεων 
και ΕΣΠΑ και αποτελείτο Εθνικό Σημείο Επαφής κατά τα 
οριζόμενα στον Κανονισμό για την εφαρμογή του ΕΟΧ 
και των Χρηματοδοτικών Μηχανισμών, όπως εκάστοτε 
ισχύει, διαρθρώνεται ως προς τις αρμοδιότητες και τη 
στελέχωση της, ως ακολούθως: 

Άρθρο 1 

Σκοπός 

Η Ειδική Υπηρεσία Προγραμματισμού, Συντονισμού 
και Παρακολούθησηςτης υλοποίησης των Χρηματοδοτι¬ 
κών Μηχανισμών του Ευρωπαϊκού Οικονομικού Χώρου 
(ΕΥ - ΕΟΧ) αποτελεί το Εθνικό Σημείο Επαφής και έχει τη 
συνολική ευθύνη για την υλοποίηση των Μνημονίων 
Κατανοήσεωςτων ΧΜ ΕΟΧ στη χώρα, καθώς και για την 
επίτευξη των στόχων αυτών. 

Άρθρο 2 

Διάρθρωση 

και Αρμοδιότητες της Ειδικής Υπηρεσίας ΕΟΧ 

Οι αρμοδιότητες της Ειδικής Υπηρεσίας είναι οι με- 
ταφερθείσες σε αυτήν αρμοδιότητες του πρώην Αυ¬ 
τοτελούς Προγραμματισμού, Συντονισμού και Παρα¬ 
κολούθησης της υλοποίησης των Χρηματοδοτικών 
Μηχανισμών του Ευρωπαϊκού Οικονομικού Χώρου, 
του Υπουργείου Οικονομίας και Ανάπτυξης. Η Ειδική 
Υπηρεσία Προγραμματισμού, Συντονισμού και Παρα¬ 
κολούθησης της υλοποίησης των Χρηματοδοτικών 
Μηχανισμών του Ευρωπαϊκού Οικονομικού Χώρου (ΕΥ 
ΟΧ) δεν συγκροτείται από επιμέρους μονάδες, αλλά οι 
αρμοδιότητες της εξειδικεύονται και ασκούνται από το 
προσωπικό της, ως εξής: 

α) Υποστήριξη του Υπουργείου Εξωτερικών κατά τη 
διάρκεια των διαβουλεύσεων της Ε.Ε. και της Επιτροπής 
ΧΜ ΕΟΧ για τις νέες χρηματοδοτικές περιόδους των ΧΜ 
ΕΟΧ. 

β) Σχεδιασμός, οργάνωση της εθνικής στρατηγικής και 
διαβουλεύσεις με την Επιτροπή ΧΜ ΕΟΧ για την κατανο¬ 
μή των πόρων των ΧΜ ΕΟΧ στις εγκεκριμένες από την 
Ε.Ε. και την Επιτροπή ΧΜ ΕΟΧ θεματικές ενότητες και στο 
Ταμείο Διμερών Σχέσεων σε εθνικό επίπεδο. 

γ) Συνεργασία με την Επιτροπή ΧΜ ΕΟΧ για την υπο¬ 
γραφή των Μνημονίων Κατανοήσεως από τις δότριες 
χώρες και από το δικαιούχο κράτος. 

δ) Εκπροσώπηση της χώρας στις σχέσεις της με την 
Επιτροπή ΧΜ ΕΟΧ και το Γραφείο ΧΜ. 

ε) Προετοιμασία, οργάνωση και συντονισμός των ετή¬ 


σιων συναντήσεων μεταξύ της Επιτροπής ΧΜ ΕΟΧ και 
του Εθνικού Σημείου Επαφής. 

στ) Σύσταση και συγκρότηση Επιτροπής Παρακολού¬ 
θησης για την υλοποίηση των ΧΜ ΕΟΧ, υποστήριξη και 
συντονισμός εργασιών αυτής. 

ζ) Συντονισμός, εποπτεία και παρακολούθηση των 
αρμοδίων εμπλεκομένων ελληνικών αρχών στην υλο¬ 
ποίηση των ΧΜ ΕΟΧ στην Ελλάδα, σε ό,τι αφορά την 
άσκηση αρμοδιοτήτων τους σύμφωνα με το θεσμικό 
και κανονιστικό πλαίσιο των ΧΜ ΕΟΧ. 

η) Κατάρτιση και υποβολή προς την Επιτροπή ΧΜ ΕΟΧ 
ετήσιας έκθεση στρατηγικής αναφορικά με την αξιολό¬ 
γηση της συνεισφοράς των ΧΜ ΕΟΧ στη χώρα για: τη μεί¬ 
ωση των οικονομικών και κοινωνικών ανισοτήτων, την 
ενδυνάμωση των διμερών σχέσεων με τις δότριες χώρες, 
την αποδοτικότητα και αποτελεσματικότητα των εθνικών 
δομών διαχείρισης και ελέγχου που έχουν θεσμοθετηθεί 
από τη χώρα, την πορεία υλοποίησης των ΧΜ ΕΟΧ. 

θ) Παρακολούθηση και μέριμνα για την πραγματοποί¬ 
ηση των ετήσιων δεσμεύσεων των πόρων των ΧΜ ΕΟΧ 
αλλά και του Προγράμματος Δημοσίων Επενδύσεων για 
την ομαλή υλοποίηση των ΧΜ ΕΟΧ. 

ι) Διαβούλευση με την Επιτροπή ΧΜ ΕΟΧ για ανακα¬ 
τανομή των πόρων καθώς και τυχόν τροποποιήσεις των 
Μνημονίων Κατανοήσεως και των θεματικών ενοτήτων 
αυτού. 

ια) Παρακολούθηση και εποπτεία της συνολικής φυ¬ 
σικής και οικονομικής προόδου των εγκριθέντων έργων 
και προγραμμάτων των ΧΜ ΕΟΧ. Μέριμνα για την ομα¬ 
δοποίηση των σχετικών στοιχείων και για την εξαγωγή 
στατιστικών και λοιπών συγκεντρωτικών στοιχείων. 

ιβ) Παρακολούθηση μέσω επιτόπιων επισκέψεων και 
επαληθεύσεων σε τακτική βάση της προόδου της υλο¬ 
ποίησης των ΧΜ ΕΟΧ αναφορικά με τα αποτελέσματα, 
τους στόχους, τους δείκτες και τις ειδικότερες οικονομι¬ 
κές απαιτήσεις. 

ιγ) Προετοιμασία και υποβολή προς την Επιτροπή 
ΧΜ - ΕΟΧ, σε τακτά χρονικά διαστήματα, αναφορών 
παρατυπιών που επηρεάζουν ή θέτουν σε κίνδυνο την 
υλοποίηση των ΧΜ ΕΟΧ. 

ιδ) Συνεργασία με τις αρμόδιες Υπηρεσίες για τη σύ¬ 
νταξη και υποβολή προς έγκριση στην Επιτροπή ΧΜ ΕΟΧ 
αναλυτικής περιγραφής των Συστημάτων Διαχείρισης 
και Ελέγχου για την υλοποίηση των ΧΜ ΕΟΧ στη χώρα. 

ιε) Διαχείριση της Συγχρηματοδοτούμενης Τεχνικής 
Βοήθειας των ΧΜ ΕΟΧ και του Ταμείου Διμερών Σχέσε¬ 
ων σε Εθνικό Επίπεδο (ΒΜθϊθγθΙ Γυηά 3ΐ ΝβϊιοπθΙ ΕθνοΙ). 

ιστ) Μέριμνα για τη δημιουργία και τη λειτουργία μη¬ 
χανισμού καταγγελιών (ςοιτιρΙθίπΐ ιηθςΓΐ3ηί5ΐη) προκει- 
μένου να αντιμετωπίζονται αποτελεσματικά καταγγελίες 
σχετικά με υπόνοιες για τη μη συμβατότητα με τις αρχές 
της χρηστής διακυβέρνησης στο πλαίσιο της υλοποίη¬ 
σης των ΧΜ ΕΟΧ. 

ιζ) Κατάρτιση εγχειριδίων ή οδηγιών εφαρμογής για 
τη διαχείριση, την παρακολούθηση και τον έλεγχο της 
υλοποίηση των ΧΜ ΕΟΧ προς τις εμπλεκόμενες αρχές. 

ιη) Διαχείριση οριζοντίων θεμάτων κρατικών ενισχύ¬ 
σεων που άπτονται της υλοποίησης των ΧΜ ΕΟΧ, σε 
συνεργασία με τις αρμόδιες υπηρεσίες. 




Τεύχος Β'2012/13.06.2017 

ιθ) Μέριμνα για την πιστοποίηση της επίτευξης των 
στόχων της υλοποίησης των ΧΜ ΕΟΧ ΕΟΧ. 

κ) Λειτουργία Γραφείου ΟΠΣ για τις ανάγκες των ΧΜ 
ΕΟΧ. 

κα) Παροχή Πληροφόρησης και Δημοσιότητας σε 
εθνικό επίπεδο για την παρουσία και την πρόοδο υλο¬ 
ποίησης των ΧΜ ΕΟΧ στην Ελλάδα με την κατάρτιση 
επικοινωνιακής στρατηγικής,τη διοργάνωση ενημερω¬ 
τικών ημερίδων και τη λειτουργία και συντήρηση δια¬ 
δικτυακού ιστοτοπου αποκλειστικά για την υλοποίηση 
των ΧΜ ΕΟΧ. 

Άρθρο 3 

Προσωπικό της Ειδικής Υπηρεσίας ΕΟΧ 

1. Το προσωπικό της Ειδικής Υπηρεσίας ΕΥ ΧΜ-ΕΟΧ 
ανέρχεται σε δέκα (10) άτομα, τα οποία κατά κατηγορία 
είναι: 

Α. Κατηγορία Πανεπιστημιακής/Τεχνολογικής Εκπαί¬ 
δευσης (ΠΕ/ΤΕ), εννέα (9) άτομα. 

Β. Κατηγορία Δευτεροβάθμιας Εκπαίδευσης (ΔΕ), ένα 
(1) άτομο. 

2. Για τη στελέχωση της Ειδικής Υπηρεσίας εφαρμό¬ 
ζονται οι σχετικές διατάξεις του ν. 4314/2014 και των 
κατ' εξουσιοδότηση αυτών εκδιδόμενων κανονιστικών 
πράξεων. 

Άρθρο 4 

Σύσταση θέσεων και ορισμός Προϊσταμένου της 

Ειδικής Υπηρεσίας ΕΟΧ 

1. Με βάση το άρθρο 39 του ν. 4314/2014, στην Ειδική 
Υπηρεσία συστήνεται μία θέση Προϊσταμένου Υπηρε¬ 
σίας. 

2. Για τον ορισμό του Προϊσταμένου εφαρμόζονται οι 
διατάξεις των άρθρων 59 και 39 του ν. 4314/2014, όπως 
κάθε φορά ισχύουν. 

Άρθρο 5 

Προσόντα για τη στελέχωση 

της Ειδικής Υπηρεσίας ΕΟΧ 

1. Για την πλήρωση των θέσεων της Ειδικής Υπηρεσίας 
απαιτούνται: 

1.1. Για τη θέση του Προϊσταμένου της Ειδικής Υπη¬ 
ρεσίας: 

α. Πτυχίο ή δίπλωμα Α.Ε.Ι. (ΠΕ/ΤΕ) της ημεδαπής ή ισό¬ 
τιμου ιδρύματος της αλλοδαπής. 

β. Επαγγελματική εμπειρία για τους κατόχους πτυχίου 
ή διπλώματος της ημεδαπής ή ισότιμου ιδρύματος της 
αλλοδαπής 1 θετής, για τους κατόχους μεταπτυχιακού 
τίτλου της ημεδαπής ή αναγνωρισμένου όμοιου τίτλου 
της αλλοδαπής ετήσιας τουλάχιστον φοίτησης και για 
τους απόφοιτους της Εθνικής Σχολής Δημόσιας Διοίκη¬ 
σης δετής και για τους κατόχους διδακτορικού διπλώ¬ 
ματος της ημεδαπής ή ισότιμου της αλλοδαπής δετής. 

γ. Άσκηση αρμοδιοτήτων διοίκησης και ιδίως άσκηση 
αρμοδιοτήτων προϊσταμένου σε οποιοδήποτε επίπεδο 
διοίκησης για τουλάχιστον 1 έτος. 

1.2. Για την επιλογή του Προϊσταμένου της Ειδικής 
Υπηρεσίας εκτιμώντας ως ουσιαστικά προσόντα, η 
πολύ καλή γνώση ή/και εμπειρία επί θεμάτων ΕΟΧ και 


ΕΣΠΑ και ειδικότερα, των διαδικασιών σχεδιασμού ή/ 
και διαχείρισης ή/και συντονισμού ή/και ελέγχου ή/και 
εφαρμογής συγχρηματοδοτούμενων και αναπτυξιακών 
προγραμμάτων ή έργων, ή/και εκτέλεσης έργων του δη¬ 
μόσιου ή ιδιωτικού τομέα κατά προτίμηση στα θεματικά 
αντικείμενα του τομέα ευθύνης της Ειδικής Υπηρεσίας, η 
ικανότητα διοίκησης και οργάνωσης, η ικανότητα ανά¬ 
ληψης πρωτοβουλιών και ευθυνών, η ικανότητα παρακί¬ 
νησης του προσωπικού και εστίασης στο αποτέλεσμα, η 
ικανότητα για συνεργασία και συλλογική εργασία, η γνώ¬ 
ση μίας εκ των κοινοτικών γλωσσών αγγλικά ή γαλλικά, η 
ικανότητα χρήσης εφαρμογών αυτοματισμού γραφείου 
και υπηρεσιών διαδικτύου. 

2. Για το προσωπικό της κατηγορίας ΠΕ/ΤΕ της Ειδικής 
Υπηρεσίας απαιτούνται: 

2.1. α. Πτυχίο ή δίπλωμα Α.Ε.Ι (ΠΕ/ΤΕ) της ημεδαπής ή 
ισότιμου ιδρύματος της αλλοδαπής 

β. Επαγγελματική εμπειρία για τους κατόχους πτυχίου 
ή διπλώματος της ημεδαπής ή ισότιμου ιδρύματος της 
αλλοδαπής 3ετής, για τους κατόχους μεταπτυχιακού 
τίτλου της ημεδαπής ή αναγνωρισμένου όμοιου τίτλου 
της αλλοδαπής ετήσιας τουλάχιστον φοίτησης και για 
τους κατόχους διδακτορικού διπλώματοςτης ημεδαπής 
ή ισότιμου της αλλοδαπής Ιετής. Για τους απόφοιτους 
της Εθνικής Σχολής Δημόσιας Διοίκησης δεν απαιτείται 
επιπλέον επαγγελματική εμπειρία. 

2.2. Για την επιλογή του προσωπικού κατηγορίας ΠΕ/ΤΕ 
της Ειδικής Υπηρεσίας εκτιμώντας ως ουσιαστικά προσό¬ 
ντα, η ικανότητα οργάνωσης και εστίασης στο αποτέλεσμα, 
η ικανότητα επικοινωνίας και συνεργασίας, η ικανότητα 
ανάληψης πρωτοβουλιών και ευθυνών, η γνώση μίας έκτων 
κοινοτικών γλωσσών και κατά προτίμηση αγγλικά (γλώσσα 
επικοινωνίας με ΕΟΧ) και η ικανότητα χρήσης εφαρμογών 
αυτοματισμού γραφείου και υπηρεσιών ίηΐθπίθΐ. Πρόσθετο 
προσόν θεωρείται η γνώση ή/και εμπειρία των διαδικασι¬ 
ών σχεδιασμού ή/και διαχείρισης ή/και συντονισμού ή/και 
ελέγχου ή/και εφαρμογής κοινοτικών και αναπτυξιακών 
προγραμμάτων ή έργων, ή/και εκτέλεσης έργων του δη¬ 
μόσιου ή ιδιωτικού τομέα κατά προτίμηση στα θεματικά 
αντικείμενα του τομέα ευθύνης της Ειδικής Υπηρεσίας. 

3. Για το προσωπικό της κατηγορίας ΔΕ της Ειδικής 
Υπηρεσίας απαιτούνται: 

3.1. Απολυτήριος τίτλος λυκείου ή ισότιμος και δετής 
επαγγελματική εμπειρία. 

3.2. Για την επιλογή του προσωπικού κατηγορίας ΔΕ 
εκτιμώντας ως ουσιαστικά προσόντα, η γνώση ή/και 
εμπειρία σε διοικητικά καθήκοντα ή/και σε λογιστική, ή 
και σε διοικητική υποστήριξη, η ικανότητα επικοινωνίας 
και συνεργασίας, η ικανότητα οργάνωσης γραφείου, η 
ικανότητα χρήσης εφαρμογών αυτοματισμού γραφείου 
και υπηρεσιών Ιπϊθγπθϊ. Πρόσθετο προσόν θεωρείται η 
γνώση ή/και εμπειρία σε θέματα πληρωμών των δαπα¬ 
νών συγχρηματοδοτούμενων προγραμμάτων και δια¬ 
χείρισης λογαριασμών, ή/και διαχείρισης προσωπικού 
ή/και σε διαχείριση κοινοτικών προγραμμάτων, καθώς 
και η γνώση αγγλικών. 

4. Με την προκήρυξη για την πλήρωση των θέσεων, 
μπορεί να καθορίζονται επιπλέον ουσιαστικά ή πρόσθε¬ 
τα προσόντα για κάθε θέση. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2012/13.06.2017 


Άρθρο 6 

Τελικές Διατάξεις 

Η ισχύςτηςπαρούσας απόφασης αρχίζει από την ημε¬ 
ρομηνία δημοσίευσης της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2017 
Ο Αναπληρωτής Υπουργός 

ΑΛΕΞΑΝΔΡΟΣ ΧΑΡΙΤΣΗΣ 


Αριθμ. 2/33934/0025 (2) 

Παροχή της εγγύησης του Ελληνικού Δημοσί¬ 
ου προς την Ευρωπαϊκή Τράπεζα Επενδύσεων 
(ΕΤΕπ) για δανεισμό της εταιρείας «ΑΤΤΙΚΟ ΜΕ¬ 
ΤΡΟ Α.Ε.» ποσού 50.000.000 €. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Ι.Τις διατάξεις: 

(α) του ν. 2322/1995 (ΦΕΚ 143/τ.Α'/12-7-95) και ιδίως 
τα άρθρα 1,5 και 6. 

(β) του άρθρου 126 του ν. 4270/2014 (ΦΕΚ 143/τ.Α7 
28-6-14). 

(γ) του π.δ. 185/6-10-2009 «Ανασύσταση του Υπουρ¬ 
γείου Οικονομικών, συγχώνευση του Υπουργείου Οικο¬ 
νομίας και Οικονομικών με τα Υπουργεία Ανάπτυξης και 
Εμπορικής Ναυτιλίας, Αιγαίου και Νησιωτικής Πολιτικής 
και μετονομασία του σε «Υπουργείο Οικονομίας, Ανταγω¬ 
νιστικότητας και Ναυτιλίας», μετατροπή του Υπουργείου 
Μακεδονίας - Θράκης σε Γενική Γραμματεία Μακεδονί¬ 
ας - Θράκης και υπαγωγή στο Υπουργείο Εσωτερικών 
της Γενικής Γραμματείας Μακεδονίας - Θράκης και της 
Γενικής Γραμματείας Αιγαίου και Νησιωτικής Πολιτικής» 
(ΦΕΚ213/τ.Α 77-10-2009). 

(δ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116/τ.Β723-9-2015). 

(ε) την υπ’ αριθμ. Υ29/8-10-2015 (ΦΕΚ 2168/τ.Β79-10- 
2015) Απόφαση του Πρωθυπουργού «Ανάθεση αρμοδιο¬ 
τήτων στον Αναπληρωτή Υπουργό Οικονομικών Γεώργιο 
Χουλιαράκη». 

2. Την με αριθμ. 82.305/18-9-2014 Δανειακή Σύμβαση 
(Ρίηθπςθ (ΖοηΐΓθςΐ) μεταξύ της εταιρείας «ΑΤΤΙΚΟ ΜΕΤΡΟ 
Α.Ε.» (ΑΜ) και της Ευρωπαϊκής Τράπεζας Επενδύσεων 
(ΕΤΕπ). 

3. Την με αριθμ. 1400(β)/9-2-17 απόφαση του Διοικη¬ 
τικού Συμβουλίου της ΑΜ. 

4. Το με αριθμ. ΑΙΧ-60274/17-2-17 έγγραφο της ΑΜ. 

5. Το αριθμ. ΑΕΧ-60341/23-2-17 έγγραφο της Κεντρι¬ 
κής Μονάδας Κρατικών Ενισχύσεων (ΚΕΜΚΕ). 

6. Την με αριθμ. 6/7-4-17 απόφαση της Διυπουργικής 
Επιτροπής του άρθρου 5 του ν. 2322/1995. 

7. Το από 26/4/17 ΡΑΧτης ΕΤΕπ., αποφασίζει: 

I. Παρέχεται η εγγύηση του Ελληνικού Δημοσίου στην 
Ευρωπαϊκή Τράπεζα Επενδύσεων (εφεξής ΕΤΕπ) για την 
κάλυψη δανείου ποσού 50.000.000 € της εταιρείας «ΑΤ¬ 


ΤΙΚΟ ΜΕΤΡΟ Α.Ε.» (εφεξής ΑΜ) σύμφωνα με την αριθμ. 
82.305/18-9-2014 Δανειακή Σύμβαση. 

Σκοπός του δανείου είναι η χρηματοδότηση του έργου 
σχεδιασμού και κατασκευής της επέκτασης του μετρά 
της Θεσσαλονίκης. 

Οι κυριότεροι οικονομικοί όροι του δανείου έχουν ως 
εξής: 


Ποσό (€): 

50.000.000 

Ημερομηνία 

εκταμίευσης: 

10/5/2017 

Διάρκεια δανείου: 

30 έτη 

Περίοδος Χάριτος: 

6,5 έτη 

Επιτόκιο: 

Σταθερό, ίσο με 2,185% 
ετησίως 

Πληρωμή τόκων: 

Σε 6-μηνη βάση, στις 10/5 και 

10/11 κάθε έτους 

Αποπληρωμή 
κεφαλαίου: 

Σε 6-μηνη βάση, με 1 η καταβο¬ 
λή στις 10/11/2023 
και τελευταία στις 10/5/2047 


II. Με την απόφαση αυτή και κατά τα ειδικότερα ορι¬ 
ζόμενα στη Σύμβαση Εγγύησης μεταξύ του Ελληνικού 
Δημοσίου και της ΕΤΕπ, το Ελληνικό Δημόσιο εγγυάται, 
σε περίπτωση κατάπτωσης, την καταβολή στην ΕΤΕπ των 
εκάστοτε οφειλόμενων και καταβλητέων από την ΑΜ 
ποσών, σύμφωνα με την ανωτέρω Δανειακή Σύμβαση. 

Για τους σκοπούς της ως άνω καταβολής, η ΕΤΕπ, ενη¬ 
μερώνει το Ελληνικό Δημόσιο, με επιστολή της απευθυ¬ 
νόμενη στην αρμόδια Διεύθυνση Κίνησης Κεφαλαίων, 
Εγγυήσεων και Δανείων του Γενικού Λογιστηρίου του 
Κράτους (εφεξής ΓΛΚ), αποστέλλοντας κατάσταση με 
ανάλυση της οφειλής και καλώντας το να προβεί σε εκ¬ 
πλήρωση των υποχρεώσεων του ως εγγυητή. 

Η ΑΜ, σε περίπτωση αδυναμίας πληρωμής, ενημερώ¬ 
νει εγκαίρως και σε κάθε περίπτωση προ διαστήματος 
10 εργάσιμων ημερών από την εκάστοτε καταληκτική 
ημερομηνία πληρωμής, το Ελληνικό Δημόσιο, με όμοια 
επιστολή, αιτούμενη την καταβολή από αυτό των οφει¬ 
λόμενων ποσών. Το Ελληνικό Δημόσιο ακολούθως, με¬ 
ριμνά για τη βεβαίωση των ως άνω ποσών από την αρ¬ 
μόδια Δ.Ο.Υ., σύμφωνα με τα προβλεπόμενα στο άρθρο 
126 του Ν. 4270/2014, όπως ισχύει κάθε φορά. Η δια της 
παρούσης επιβαλλόμενη στην ΑΜ υποχρέωση ενημέρω¬ 
σης, δεν επηρεάζει καθ’ οιονδήποτε τρόπο την εγγυητική 
ευθύνη του Ελληνικού Δημοσίου έναντι της ΕΤΕπ. 

III. Καθορίζουμε προμήθεια υπέρ του Ελληνικού Δημο¬ 
σίου 1,50% για την παρεχόμενη εγγύηση του, την οποία 
η ΑΜ θα καταβάλλει στηνΤράπεζατης Ελλάδος σύμφω¬ 
να με την αριθμ. 2/9441/0025/23-1-2012 απόφαση του 
Υπουργού Οικονομικών. 

IV. Η ΕΤΕπ θα αποστείλει στην ανωτέρω Διεύθυνση 
του ΓΛΚ, θεωρημένο αντίγραφο της Σύμβασης Εγγύησης 
του Ελληνικού Δημοσίου για το δάνειο της ΑΜ ύψους 
50.000.000 €. 

V. Από τις διατάξεις της παρούσας δύναται να προκλη- 
θεί δαπάνη σε βάρος του Κρατικού Προϋπολογισμού, σε 
περίπτωση κατάπτωσης της εγγύησης του Δημοσίου, 
το ύψος της οποίας υπολογίζεται σε 50.000.000 € πλέον 
τόκων και εξόδων. 















Τεύχος Β'2012/13.06.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μάίου 2017 
Ο Αναπληρωτής Υπουργός 

ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 1392 _ (3) 

Τροποποίηση της υπ' αρίθμ. 2961/14-9-2016 
(ΦΕΚ 3095/τ.Β'/28-9-2016) απόφασης του Περι¬ 
φερειάρχη Ηπείρου «Συγκρότηση της Επιτροπής 
Παρακολούθησηςτου Επιχειρησιακού Προγράμ¬ 
ματος Ήπειρος 2014-2020. 

Ο ΠΕΡΙΦΕΡΕΙΑΡΧΗΣ ΗΠΕΙΡΟΥ 

Έχοντας υπόψη: 

1. Τις διατάξεις του ν. 4314/2014 «α) Για τη διαχείριση, 
τον έλεγχο και την εφαρμογή αναπτυξιακών παρεμβά¬ 
σεων για την προγραμματική περίοδο 2014-2020, β) εν¬ 
σωμάτωση της Οδηγίας 2012/17 του Ευρωπαϊκού Κοι¬ 
νοβουλίου και του Συμβουλίου της 13ης Ιουνίου 2012 
(ΕΕ Ε 156/16.6.2012) στο ελληνικό δίκαιο, τροποποίη¬ 
ση του ν. 3419/2005 (ΦΕΚ Α' 297) και άλλες διατάξεις» 
(ΦΕΚ Α' 265) και ιδίως των άρθρων 24,24Α και 58 (παρ.6) 
αυτού. 

2. Τον Κανονισμό (ΕΕ) αριθ. 1303/2013 του Ευρωπαϊκού 
Κοινοβουλίου και του Συμβουλίου της 17ης Δεκεμβρίου 
2013 περί καθορισμού κοινών διατάξεων για το Ευρω- 
παϊκόΤαμείο Περιφερειακής Ανάπτυξης, το Ευρωπαϊκό 
Κοινωνικό Ταμείο, το Ταμείο Συνοχής, το Ευρωπαϊκό Γε¬ 
ωργικό Ταμείο Αγροτικής Ανάπτυξης και το Ευρωπαϊκό 
Ταμείο Θάλασσας και Αλιείας και περί καθορισμού γενι¬ 
κών διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο, το Ταμείο 
Συνοχής, το Ευρωπαϊκό Γεωργικό Ταμείο Αγροτικής 
Ανάπτυξης και το Ευρωπαϊκό Ταμείο Θάλασσας και Αλι¬ 
είας και για την κατάργηση του κανονισμού (ΕΚ) αριθ. 
1083/2006, και ιδίως τα άρθρα 47,48,49 και 110 αυτού. 

3. Τον Κανονισμό (ΕΕ) αριθ. 1301/2013 του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 σχετικά με το Ευρωπαϊκό Ταμείο Περιφερει¬ 
ακής Ανάπτυξης και για τη θέσπιση ειδικών διατάξεων 
σχετικά με τον στόχο «Επενδύσεις στην ανάπτυξη και την 
απασχόληση» και για την κατάργηση του κανονισμού 
(ΕΚ) αριθ. 1080/2006. 

4. Τον Κανονισμό (ΕΕ) αριθ. 1304/2013 του Ευρωπαϊ¬ 
κού Κοινοβουλίου και του Συμβουλίου της 17ης Δεκεμ¬ 
βρίου 2013 για το Ευρωπαϊκό Κοινωνικό Ταμείο και την 
κατάργηση του κανονισμού (ΕΚ) αριθ. 1081/2006 του 
Συμβουλίου. 

5. Τον κατ' εξουσιοδότηση κανονισμό (ΕΕ) αριθ. 
240/2014 της Επιτροπής της 7ης Ιανουάριου 2014 σχε¬ 
τικά με τον ευρωπαϊκό κώδικα δεοντολογίας για την εται¬ 
ρική σχέση στο πλαίσιο των ευρωπαϊκών διαρθρωτικών 
και επενδυτικών ταμείων. 

6. Την κοινή υπουργική απόφαση 9767/ΕΥΣ 1121/ 
29-02-2008 «Τροποποίηση της υπ αριθμ. 41544/ 
ΓΚΠΣ/279ΚΥΑ/8-12-2000 (ΦΕΚ1501 /Β') σύστασης της Ει¬ 
δικής Υπηρεσίας στην Περιφέρεια Ηπείρου με σκοπό την 


αναδιάρθρωση της Υπηρεσίας σύμφωνα με το άρθρο 
του ν.3614/2007» με την οποία συστάθηκε η Ενδιάμεση 
Διαχειριστική Αρχή Περιφέρειας Ηπείρου. 

7. Την με αρ. (1(2014) 10172/18-12-2014 εκτελεστική 
απόφαση της Ευρωπαϊκής Επιτροπής για την έγκριση 
ορισμένων στοιχείων του Επιχειρησιακού Προγράμμα¬ 
τος "Ήπειρος"για στήριξη από το Ευρωπαϊκό Ταμείο Πε¬ 
ριφερειακής Ανάπτυξης και το Ευρωπαϊκό Κοινωνικό 
Ταμείο στο πλαίσιο του στόχου «Επενδύσεις για την ανά¬ 
πτυξη και την απασχόληση» για την Περιφέρεια Ηπείρου 
στην Ελλάδα, (Κωδικός (ΙΟ 20140Ρ16Μ2ΘΡ004). 

8. Το π.δ. 4/2002 (ΦΕΚ Α'3) «Εκτέλεση ενεργειών τε¬ 
χνικής βοήθειας - στήριξης και διαχείριση αντίστοιχων 
πόρων». 

9. Την υπ' αρίθμ. 1140/17-3-2015 (ΦΕΚ 493/τ.ΒΥ 
1-4-2015) απόφαση του Περιφερειάρχη Ηπείρου περί 
«Συγκρότηση της Επιτροπής Παρακολούθησηςτου Επι¬ 
χειρησιακού Προγράμματος Ήπειρος 2014-2020», όπως 
τροποποιήθηκε με την 2961/14-9-2016 (ΦΕΚ 3095/τ. 
Β728-9-2016) απόφαση. 

10. Το γεγονός ότι από την έκδοση της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Τροποποιούμε την υπ'αριθμ. 2961/14-9-2016 (ΦΕΚ 
3095/τ.Β'/28-9-2016) απόφαση, ως ακολούθως: 

Άρθρο 1 

Συγκρότηση της Επιτροπής Παρακολούθησης 
του Επιχειρησιακού Προγράμματος Ήπειρος 
2014-2020 

Συγκροτείται Επιτροπή Παρακολούθησης του Επι¬ 
χειρησιακού Προγράμματος (ΕΠ) Ήπειρος 2014-2020, 
αποτελούμενη από τους κάτωθι: 

I. 1. Πρόεδρος της Επιτροπής Παρακολούθησης του 
Επιχειρησιακού Προγράμματος Ήπειρος 2014-2020 είναι 
ο Περιφερειάρχης Ηπείρου, ο οποίος αναπληρώνεται στα 
καθήκοντάτου από την Αντιπεριφερειάρχη Π.Ε. Ιωαννί- 
νων, Αναπτυξιακού Προγραμματισμού, Περιβάλλοντος 
και Υποδομών. 

11. Μέλη της Επιτροπής Παρακολούθησηςτου ΕΠ Ήπει¬ 
ρος 2014-2020 με δικαίωμα ψήφου είναι: 

(α) Εκπρόσωποι των αρχών διαχείρισης, συντονισμού 
και πιστοποίησης. 

2.0 Γενικός Γραμματέας Δημοσίων επενδύσεων - ΕΣΠΑ 
του Υπουργείου Οικονομίας, Ανάπτυξης και Τουρισμού 
με αναπληρωτή τον προϊστάμενο της Εθνικής Αρχής 
Συντονισμού ΕΣΠΑ (ΕΑΣ). 

3.0 Προϊστάμενοςτης Ειδικής Υπηρεσίας Διαχείρισης 
ΠΕΠ Περιφέρειας Ηπείρου, με αναπληρωτή τον Προϊστά¬ 
μενο της Μονάδας Α' της ιδίας υπηρεσίας. 

4. Εκπρόσωπος της Ειδικής Υπηρεσίας Συντονισμού 
της Εφαρμογής (ΕΥΣΕ) της Εθνικής Αρχής Συντονισμού 
ΕΣΠΑ (ΕΑΣ). 

5. Εκπρόσωπος της Ειδικής Υπηρεσίας Συντονισμού 
και Παρακολούθησης Δράσεων Ευρωπαϊκού Κοινωνι¬ 
κού Ταμείου (ΕΥΣΕΚΤ) της Εθνικής Αρχής Συντονισμού 
ΕΣΠΑ (ΕΑΣ). 

6. Εκπρόσωπος της Ειδικής Υπηρεσίας Αρχή Πιστο¬ 
ποίησης και Εξακρίβωσης Συγχρηματοδοτούμενων 
Προγραμμάτων. 

(β) Εκπρόσωποι δημοσίων αρχών, ειδικών υπηρεσιών 
και επιτελικών δομών Υπουργείων και της ΜΟΔ. 

7. Εκπρόσωπος της Ειδικής Υπηρεσίας Διαχείρισης του 
Προγράμματος Αγροτικής Ανάπτυξης 2014 - 2020. 

8. Εκπρόσωπος της Ειδικής Υπηρεσίας Διαχείρισης του 
Προγράμματος Αλιείας και Θάλασσας 2014 - 2020. 

9. Εκπρόσωπος της Γενικής Γραμματείας Έρευνας και 
Τεχνολογίας. 

10. Εκπρόσωπος της Κεντρικής Μονάδας Κρατικών 
Ενισχύσεων (ΚΕΜΚΕ) του Υπουργείου Οικονομικών. 

11. Εκπρόσωπος της Γενικής Γραμματέας Ισότητας των 
Φύλων του Υπουργείου Εσωτερικών και Διοικητικής Ανα¬ 
συγκρότησης. 

12. Εκπρόσωπος της ΜΟΔ ΑΕ. 

13. Εκπρόσωπος της Επιτελικής Δομής ΕΣΠΑ Υπουρ¬ 
γείου Υποδομών, Μεταφορών και Δικτύων, ΤομέαΤΠΕ. 

14. Εκπρόσωπος της Επιτελικής Δομής ΕΣΠΑ Υπουρ¬ 
γείου Περιβάλλοντος και Ενέργειας, τομέα Ενέργειας. 

15. Εκπρόσωπος της Επιτελικής Δομής ΕΣΠΑ Υπουργεί¬ 
ου Περιβάλλοντος και Ενέργειας, τομέα Περιβάλλοντος 

16. Εκπρόσωπος της Επιτελικής Δομής ΕΣΠΑ Υπουρ¬ 
γείου Παιδείας, Έρευνας και Θρησκευμάτων, τομέα Παι¬ 
δείας. 

17. Εκπρόσωπος της Επιτελικής Δομής ΕΣΠΑ Υπουρ¬ 
γείου Πολιτισμού και Αθλητισμού. 

18. Εκπρόσωπος της Επιτελικής Δομής ΕΣΠΑ Υπουρ¬ 
γείου Οικονομίας, Ανάπτυξης και Τουρισμού, τομέα 
Τουρισμού. 

19. Εκπρόσωπος της Επιτελικής Δομής ΕΣΠΑ Υπουρ¬ 
γείου Εσωτερικών και Διοικητικής Ανασυγκρότησης, 
τομέας Εσωτερικών. 

20. Εκπρόσωπος της Επιτελικής Δομής ΕΣΠΑ Υπουρ¬ 
γείου Υγείας. 

21. Εκπρόσωπος της Επιτελικής Δομής ΕΣΠΑ Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης. 

22. Εκπρόσωποςτης Επιτελικής Δομής ΕΣΠΑ Υπουργεί¬ 
ου Εργασίας, Κοινωνικής Ασφάλισης και Κοινωνικής Αλλη¬ 
λεγγύης, τομέα Απασχόλησης και Κοινωνικής Οικονομίας. 

23. Εκπρόσωπος της Επιτελική Δομή ΕΣΠΑ Υπουργείου 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης, τομέα Κοινωνικής Αλληλεγγύης. 

24. Εκπρόσωπος της Επιτελικής Δομής ΕΣΠΑ Υπουρ¬ 
γείου Υποδομών, Μεταφορών και Δικτύων, τομέα Υπο¬ 
δομών και Μεταφορών. 

25. Εκπρόσωποςτης Γενικής Γραμματείας Ψηφιακής 
Πολιτικής. 

(γ) Εκπρόσωποι αυτοδιοίκησης, της Ένωσης Περιφε¬ 
ρειών Ελλάδας (ΕΝΠΕ) καιτης Κεντρικής Ένωσης Δήμων 
(ΚΕΔΕ) 

26. Εκπρόσωπος της Κεντρικής Ένωσης Δήμων Ελλά¬ 
δας (ΚΕΔΕ). 

27. Εκπρόσωπος της Περιφερειακής Ένωσης Δήμων 
(ΠΕΔ) Ηπείρου. 

28. Εκπρόσωπος της Ένωσης Περιφερειών Ελλάδας 
(ΕΝΠΕ). 

(δ) Εκπρόσωποι των οικονομικών και κοινωνικών εταί¬ 
ρων και των μη κυβερνητικών οργανώσεων. 

29. Εκπρόσωπος του Περιφερειακού Επιστημονικού 
Συμβουλίου Έρευνας και Καινοτομίας. 

30. Εκπρόσωπος της Εθνικής Συνομοσπονδίας Ατόμων 
με Αναπηρία (ΕΣΑΜΕΑ). 

31. Εκπρόσωπος της Γενικής Συνομοσπονδίας Εργα¬ 
τών Ελλάδος (ΓΣΕΕ). 


32. Εκπρόσωπος της Γενικής Συνομοσπονδίας Επαγ- 
γελματιών Βιοτεχνών Εμπόρων Ελλάδας (ΓΣΕΒΕΕ). 

33. Εκπρόσωπος της Κεντρικής Ένωσης Επιμελητηρίων 
(ΚΕΕ). 

34. Εκπρόσωπος του Συνδέσμου Ελληνικών Τουριστι¬ 
κών Επιχειρήσεων (ΣΕΤΕ). 

35. Εκπρόσωπος του Ξενοδοχειακού Επιμελητηρίου 
Ελλάδας (ΞΕΕ). 

36. Εκπρόσωπος του Τεχνικού Επιμελητηρίου Ελλάδος 
(ΤΕΕ). 

37. Εκπρόσωπος του Οικονομικού Επιμελητηρίου Ελ¬ 
λάδος (ΘΕΕ). 

38. Εκπρόσωπος του Γεωτεχνικού Επιμελητηρίου (ΓΕ- 
ΩΤΕΕ). 

39. Εκπρόσωπος του Συνδέσμου Πληροφορικής και 
Επικοινωνιών Ελλάδος (ΣΕΠΕ). 

40. Εκπρόσωπος(οι) νεοφυών επιχειρήσεων. 

41. Εκπρόσωπος(οι) της Ομοσπονδίας Εθελοντικών μη 
Κυβερνητικών Οργανώσεων. 

42. Εκπρόσωπος(οι) φορέων κοινωνικής οικονομίας. 

(ε) Εκπρόσωποι των ενδιάμεσων φορέων που διαχει¬ 
ρίζονται τμήματα του προγράμματος, 

43. Εκπρόσωποι Ενδιάμεσων Φορέων Διαχείρισης. 

III. Στην Επιτροπή Παρακολούθησης του Επιχειρησι¬ 
ακού Προγράμματος Ήπειρος 2014-2020 συμμετέχουν 
χωρίς δικαίωμα ψήφου οι ακόλουθοι: 

1. Εκπρόσωπος της Επιτροπής Δημοσιονομικού Ελέγ¬ 
χου (ΕΔΕΑ). 

2. Εκπρόσωπος της Γενικής Διεύθυνσης Δημοσίων 
Επενδύσεων. 

3. Εκπρόσωποι της Ευρωπαϊκής Επιτροπής. 

4. Εκπρόσωποςτης ΕυρωπαϊκήςΤράπεζας Επενδύσεων. 

5. Εκπρόσωποι των Ειδικών Υπηρεσιών της Εθνικής 
Αρχής Συντονισμού. 

6. Εκπρόσωποι των Ομάδων Τοπικής Δράσης (ΟΤΔ) 
για προγράμματα Τοπικής Ανάπτυξης με Πρωτοβουλία 
Τοπικών Κοινοτήτων (ΤΑΠΤΟΚ). 

7. Εκπρόσωπος της Ειδικής Υπηρεσίας Διαχείρισης 
των ΕΠ του στόχου Ευρωπαϊκής Εδαφικής Συνεργασίας. 

8. Εκπρόσωποςτης Γενικής Γραμματείας γιατην Κατα¬ 
πολέμηση της Διαφθοράς (ΓΕ.Γ.ΚΑ.Δ.) 

IV. Τα μέλη της Επιτροπής Παρακολούθησης, σε πε¬ 
ρίπτωση απουσίας ή κωλύματος, αναπληρώνονται από 
τους αναπληρωτές τους. Κάθε φορέας που εκπροσω¬ 
πείται στην Επιτροπή Παρακολούθησης του ΕΠ Ήπειρος 
2014-2020 ορίζει εγγράφως και γνωστοποιεί στην Ειδική 
Υπηρεσία Διαχείρισης του ΕΠ Περιφέρειας Ηπείρου τον 
εκπρόσωπο και τον αναπληρωτή του, δηλώνοντας αντί¬ 
στοιχα και τις ηλεκτρονικές διευθύνσεις επικοινωνίας, 
οι οποίες θα χρησιμοποιηθούν για την πρόσβαση στην 
επιχειρησιακή πλατφόρμα «Δίαυλος». Η ίδια διαδικασία 
ακολουθείται κάθε φορά που υπάρχει αντικατάσταση 
εκπροσώπου. Σε περίπτωση κωλύματος και του αναπλη¬ 
ρωματικού μέλους για συμμετοχή σε κάποια συνεδρίαση 
της Επιτροπής Παρακολούθησης, δύναται να ορίζεται 
εξουσιοδοτημένο πρόσωπο για συμμετοχή στη συγκε¬ 
κριμένη συνεδρίαση. 

V. Στις συνεδριάσεις της Επιτροπής Παρακολούθησης 
μπορούν να προσκαλούνται μη μόνιμα μέλη, όπως ειδι¬ 
κοί επιστήμονες ή εμπειρογνώμονες. Επίσης δύνανται να 
συμμετέχουν ως παρατηρητές στελέχη των Υπουργείων, 
της Περιφέρειας, των Δήμων και λοιπών φορέων. 




Τεύχος Β'2012/13.06.2017 

Άρθρο 2 

Αποστολή της Επιτροπής Παρακολούθησης του 
Επιχειρησιακού Προγράμματος Ήπειρος 2014- 
2020 

I. Η Επιτροπή Παρακολούθησης έχει ως αποστολή να 
παρακολουθεί την εφαρμογή και την πρόοδο του ΕΠ 
Ήπειρος 2014-2020, σύμφωνα με τα άρθρα 47, 48, 49 
και 110 του Κανονισμού (ΕΕ) αριθ. 1303/2013 καθώς και 
να εγκρίνει την εξειδίκευσή του. 

II. Ειδικότερα, η Επιτροπή Παρακολούθησης εξετάζει: 

1. Τα δημοσιονομικά στοιχεία, τους κοινούς και ειδι¬ 
κούς δείκτες του προγράμματος, συμπεριλαμβανομένων 
των μεταβολών στις τιμές των δεικτών αποτελεσμάτων, 
καθώς και κάθε άλλο ζήτημα/ στοιχείο σχετικό με την 
εφαρμογή του Προγράμματος και την πρόοδο ως προς 
την επίτευξη των ποσοτικά προσδιορισμένων στόχων 
και των ορόσημων που ορίζονται στο πλαίσιο επιδόσε¬ 
ων και, κατά περίπτωση, τα αποτελέσματα ποιοτικών 
αναλύσεων. 

2. Όλα τα λοιπά ζητήματα που επηρεάζουν την επίδο¬ 
ση του Επιχειρησιακού Προγράμματος. 

3. Την πρόοδο στην εφαρμογή του σχεδίου αξιολόγη¬ 
σης και την παρακολούθηση των συμπερασμάτων των 
αξιολογήσεων. 

4. Την υλοποίηση της στρατηγικής επικοινωνίας. 

5. Την υλοποίηση μεγάλων έργων. 

6. Την υλοποίηση προγραμμάτων Ολοκληρωμένων 
Εδαφικών Επενδύσεων και Τοπικής Ανάπτυξης με Πρω¬ 
τοβουλία Τοπικών Κοινοτήτων. 

7. Την τυχόν υλοποίηση κοινών σχεδίων δράσης. 

8. Τις δράσεις για την προώθηση της ισότητας μεταξύ 
ανδρών και γυναικών, των ίσων ευκαιριών, την κατα¬ 
πολέμηση των διακρίσεων, συμπεριλαμβανομένης της 
προσβασιμότητας για τα άτομα με αναπηρίες. 

9. Τις δράσεις για την προώθηση της βιώσιμης ανά¬ 
πτυξης. 

10. Την πρόοδο των δράσεων που αφορούν στην τή¬ 
ρηση των εκ των προτέρων αιρεσιμοτήτων που σχετίζο¬ 
νται με το ΕΠ, εφόσον αυτές δεν είχαν εκπληρωθεί κατά 
την ημερομηνία υποβολής του ΕΠ. 

11. Την εφαρμογή μέσων χρηματοοικονομικής τεχνι¬ 
κής, συμπεριλαμβανομένων των εκ των προτέρων αξι¬ 
ολογήσεων, των εγγράφων στρατηγικής, της μεθοδολο¬ 
γίας για τις δαπάνες/ αμοιβές διαχείρισης και τις ετήσιες 
εκθέσεις σχετικά με τις πραγματοποιηθείσες πληρωμές 
των δαπανών αυτών. 

12. Τις ετήσιες εκθέσεις ελέγχου ή τμήμα αυτών που 
αφορούν στο οικείο Επιχειρησιακό Πρόγραμμα. 


III. Η Επιτροπή Παρακολούθησης εξετάζει και εγκρίνει: 

1 .Την εξειδίκευσή του Επιχειρησιακού Προγράμματος 

και κάθε αναθεώρησή της. 

2. Τη μεθοδολογία και τα κριτήρια επιλογής των. 

3. Τη μεθοδολογία και τα κριτήρια επιλογής Ομάδων 
Τοπικής Δράσης (ΟΤΔ) για προγράμματα ΤΑΠΤΟΚ. 

4. Τη μεθοδολογία και τα κριτήρια επιλογής των στρα¬ 
τηγικών των Ολοκληρωμένων Χωρικών Επενδύσεων 

5. Τις ετήσιες και τις τελικές εκθέσεις υλοποίησης. 

6. Το σχέδιο αξιολόγησης για το Επιχειρησιακό Πρό¬ 
γραμμα και κάθε τροποποίησή του. 

7. Τη στρατηγική επικοινωνίας για το Επιχειρησιακό 
Πρόγραμμα και κάθε τροποποίησή της. 

8. Κάθε πρόταση της Ειδικής Υπηρεσίας Διαχείρισης 
του ΕΠ Περιφέρειας Ηπείρου για τροποποίηση του Επι¬ 
χειρησιακού Προγράμματος πριν την υποβολή της στην 
Ευρωπαϊκή Επιτροπή. 

IV. Η Επιτροπή Παρακολούθησης του ΕΠ Ήπειρος 
2014-2020 για την άσκηση των καθηκόντων της, έχει 
δικαίωμα πληροφόρησης για όλες τις παρεμβάσεις του 
ΕΠ. Ειδικότερα, κατόπιν αιτήματος της, έχει δικαίωμα 
πρόσβασης σε όλα τα έγγραφα που αφορούν στην επι¬ 
λογή καθώς και την υλοποίηση των πράξεων, τηρουμέ- 
νου του θεσμικού πλαισίου σε θέματα εμπιστευτικότητας 
και προστασίας ευαίσθητων προσωπικών δεδομένων. 

Άρθρο 3 

Λειτουργία της Επιτροπής Παρακολούθησης του 
Επιχειρησιακού Προγράμματος Ήπειρος 2014- 
2020 

I. Η Επιτροπή Παρακολούθησης θεσπίζει τον εσω¬ 
τερικό κανονισμό λειτουργίας της κατόπιν εισήγησης 
της Ειδικής Υπηρεσίας Διαχείρισης του ΕΠ Περιφέρειας 
Ηπείρου σύμφωνα με τις οδηγίες της Εθνικής Αρχής 
Συντονισμού. 

II. Η Επιτροπή Παρακολούθησης εγκρίνει τον εσωτε¬ 
ρικό κανονισμό λειτουργίας της κατά την πρώτη συνε¬ 
δρίασή της. 

III. Οι δαπάνες για τη λειτουργία της Επιτροπής Παρα¬ 
κολούθησης καλύπτονται από τον προϋπολογισμό της 
Τεχνικής Βοήθειας του ΕΠ Ήπειρος 2014-2020. 

Η ισχύς της παρούσας αρχίζει απάτη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 25 Μα'ί'ου 2017 
Ο Περιφερειάρχης 
ΑΛΕΞΑΝΔΡΟΣ ΚΑΧΡΙΜΑΝΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























